જોકે પંજાબના મુખ્યપ્રધાન અમરિન્દર સિંહે પણ કહ્યું કે તેમણે સેનાના જનરલને ભેટવું જોઈતું નહોતું, તેથી આગળ આ મુદ્દે ચકમક ઝરી શકે છે. પ્રધાન બન્યા પછી પણ સિદ્ધિએ ટીવી શૉ કરવાનું ચાલુ રાખ્યું છે. કોમેડી શૉમાં સિદ્ધુને ઉછળી ઉછળીને હસતા જોવા સૌ ટેવાયેલા છે, પણ પંજાબના કોંગ્રેસીઓને અને વિપક્ષને હજી આ વાત પચતી નથી. ભાજપમાંથી સિદ્ધુ આવ્યા અને તેમને મહત્ત્વ આપવું પડ્યું છે, તે પણ કોંગ્રેસીઓને અંદરથી ગમ્યું નથી. તેથી આગલા દિવસોમાં હજી આ મુદ્દે તણખા ન ઝરે તો જ નવાઈ લાગશે.